AndreaBozzo/ceres-open-data-index huggingface dataset:
HSY:n Sortti-keräysautot

Helsingin seudun ympäristöpalvelujen (HSY) Sortti-keräysautot (aiemmin: kiertävät keräysautot) kiertävät joka vuosi Espoossa, Kauniaisissa, Helsingissä, Vantaalla ja Kirkkonummella. Aineistossa on autojen aikataulut ja keräyspaikat. Paikkatietomuotoinen data on ETRS-GK25-koordinaatistossa.

Keräysautoihin voi tuoda kolmea eri jätelajia: kodin vaarallista jätettä (ei painekyllästettyä puuta, räjähteitä tai asbestia), sähkölaitteita ja metalliromua. Jätteet otetaan vastaan maksutta. Tarkemmat kierrätysohjeet ovat [HSY:n sivuilla](https://www.hsy.fi/keraysautot).

**[Aineiston esikatselu ja lataus HSY:n karttapalvelussa.](https://kartta.hsy.fi/?zoomLevel=3&coord=25489871.475968182_6676386.221589016&mapLayers=930+100+raster,1101+100+Kiertävätkeräysautot&uuid=508752a1-2d1e-4011-a0f7-a96e857fff64&noSavedState=true&showIntro=false)**

Organization: Helsingin seudun ympäristöpalvelut (HSY)
Kodin vaarallisen jätteen keräyspisteet pääkaupunkiseudulla

Helsingin seudun ympäristöpalvelut (HSY) kerää vaarallista jätettä Espoossa, Helsingissä, Kirkkonummella ja Vantaalla. Aineisto sisältää vaarallisen jätteen keräyspisteet. Kotitalouksilta vaarallista jätettä otetaan vastaan kaikissa keräyspisteissä ja yrityksiltä Kivikon vaarallisen jätteen asemalla. Tarkemmat tiedot vastaanotettavista jätteistä, hinnoista yms. löytyvät [HSY:n nettisivuilta](https://www.hsy.fi/). Aineistoa on päivitetty kesäkuussa 2026. Paikkatietomuotoinen data on ETRS-GK25-koordinaatistossa.

**[Aineiston esikatselu ja lataus HSY:n karttapalvelussa.](https://kartta.hsy.fi/?zoomLevel=3&coord=25494063.47596819_6679522.221589019&mapLayers=930+100+raster,1096+100+vaarallisen_jatteen_kerayspaikat&uuid=508752a1-2d1e-4011-a0f7-a96e857fff64&noSavedState=true&showIntro=false)**

Organization: Helsingin seudun ympäristöpalvelut (HSY)
Ilmajoen kunnan ostolaskut

Ilmajoen kunta avaa ostolaskudatansa avoindata.fi -palvelussa. Aineisto ei sisällä henkilöille tai yksityisille elinkeinonharjoittajille eli toiminimiyrittäjille maksettuja maksuja. Tehtyjen rajausten vuoksi summia ei voi verrata suoraan kunnan talousarvioon tai toteutuneisiin kustannuksiin. Aineiston julkaisemisessa on noudatettu Kuntaliiton ohjetta Kuntien ja kuntayhtymien ostolaskudatan avaamisesta sekä mm. EU:n yleistä tietosuoja-asetusta, tietosuojalakia, julkisuuslakia ja tiedonhallintalakia.

Organization: Ilmajoki
SBR-taksonomia (tilinpäätöskokonaisuuksien päivitykset)

Tällä sivulla on saatavilla Patentti- ja rekisterihallituksen ylläpitämien SBR-taksonomian tilinpäätöstä koskevien raportointikokonaisuuksien taksonomian versiot. 
Taksonomiapaketit sisältävät päivitykset ja ohjeistukset seuraaviin raportointikokonaisuuksiin: 

OYTP (Osakeyhtiöiden- ja osuuskuntien tilinpäätösraportointi) 

LSTP (Luottolaitosten ja sijoituspalveluyritysten tilinpäätösraportointi) 

VYTP (Vakuutusyritysten tilinpäätösraportointi) 

STP (Säätiöiden tilinpäätös)

STK (Säätiöiden toimintakertomus) 

Kuntien, kuntayhtymien ja hyvinvointialueiden raportointipäivitykset ovat saatavilla muualla.

Tilikausista 1.1.2026 sovellettava taksonomiaversio: SBR-DPM-2025-12-31_fix_2026-02-19

Organization: Patentti- ja rekisterihallitus
Alajärven kaupungin ostolaskudata 2025

Ostolaskudatan avaaminen on kaupungille vapaaehtoista, eli laista tulevaa velvoitetta siihen ei ole. Ostolaskudatan julkaisussa noudatetaan Kuntaliiton ohjeistusta ”Kuntien ja kuntayhtymien ostolaskudatan avaamisen ohje”.

Ostolaskudata sisältää Alajärven kaupungin palveluiden ja tarvikkeiden ostot. Julkaisu ei sisällä palkkoja, avustuksia ja maksumääräyksiä sekä niitä palveluluokkia, joissa Valtiokonttorin ohjeen mukaan yksityisyydensuoja vaarantuu. Tietosuojan varmistamiseksi yksityishenkilöille ja toiminimille maksettuja ostolaskuja ei julkaista KHO 2025:14 päätöksen ja Kuntaliiton ohjeistuksen mukaan.

Julkaisua ei voida suoraan verrata kaupungin talousarvioon eikä toteutuneisiin kustannuksiin. Tiedot julkaistaan edellisvuodelta kaupunginhallituksen päätöksen mukaisesti kerran vuodessa, kun kaupunginvaltuusto on hyväksynyt edellisvuoden tilinpäätöksen.

Lisätietopyyntö tulee esittää kirjallisena kirjaamo@alajarvi.fi. Lisätietopyynnöt vaativat manuaalista käsittelyä. Pyydämme rajaamaan tietopyynnöt mahdollisimman tarkasti. Lisätietopyynnön tulee sisältää ostolaskun yksilöintitiedot (toimittajan nimi ja laskunnumero ja/tai tositenumero), selvityksen siitä, mitä kyseisestä ostolaskusta halutaan tietää ja tiedustelijan yhteystiedot (nimi, puhelinnumero ja ehdottomasti sähköpostiosoite).

Ostolaskuista ei anneta tai toimiteta kopiota. Ostolaskun kuvan voi poikkeustapauksissa käydä katsomassa kaupungintalolla esittämällä siitä kirjallisen pyynnön kirjaamoon. Tässä tapauksessa tietopyynnön kohdalla arvioidaan sitä, sisältääkö nähtäväksi haluttu ostolasku henkilötietoja tai muuta salassa pidettävää tietoa, jotka estäisivät ostolaskun kuvan näyttämisen.

Lisätietopyyntöihin vastataan kahden viikon kuluessa pyynnön saapumisesta kirjaamoon pois lukien kaupungin sulkuajat, jolloin vastaus annetaan kahden viikon kuluessa sulkuajan päättymisestä.

Laajoista lisätietopyynnöistä laskutamme valtuuston hyväksymän maksutaulukon mukaisesti.

Organization: Alajärven kaupunki
Etuuksien ratkaisun kooste

Tämä tietoaineisto liittyy Kelan tilastotietokanta Kelaston dynaamiseen raporttiin Etuuksien ratkaisujen kooste. Aineistossa on tiedot Kelan etuuksien ratkaisutoiminnasta koko maassa 1.1.2020 alkaen. Mukana ovat Kelan toimistoissa sekä työpaikkakassoissa ratkaistut hakemukset. Tiedot päivittyvät kuukausittain 20. päivään mennessä.

Aineistossa on tilastointijaksolla tehtyjen ratkaisujen määrä ja niiden läpimenoaikatiedot. Tilastointiaika perustuu ratkaisupäivään.

Hylkäysprosentti saadaan laskemalla hylkäysten osuus kaikista tilastointijaksolla tehdyistä hylkäys- ja myöntöratkaisuista.

Läpimenoajan aritmeettinen keskiarvo lasketaan tilastointijakson aikana tehdyille ratkaisuille. Läpimenoaika on hakemuksen ratkaisupäivän ja saapumispäivän erotus kalenteripäivinä. Läpimenoaika sisältää myös mahdolliseen lisäselvitysprosessiin kuluneen ajan.

Perustoimeentulotuen käsittelytyypit ”Uusi” ja ”Jatko” kertovat todenmukaisimman kuvan hakemusten lukumäärästä. Muut käsittelytyypit eivät usein sisällä asiakkaan tekemää erillistä hakemusta, vaan hakemus muodostuu muun prosessin kautta.

Organization: Kela (Kansaneläkelaitos)
Väyläalue (vesiväyläaineisto)

Aineisto ei sovellu navigointikäyttöön. Väyläalue on vesiliikenteen käyttöön tarkoitettu väylän reunalinjojen rajaama alue. Väyläalueeseen kuuluvat myös väylän yhteyteen suunnitellut vesiliikenteen erityisalueet, kuten odotus-, kohtaamis- ja kääntöalueet sekä ankkurointialueet.

Aineisto sisältää Väyläviraston vesiväylärekisteriin merkityt väyläalueet. Väyläalueesta ilmoitetaan väylän kulkusyvyys ja varmistettu haraussyvyys. Väyläalue voidaan luokitella laatuluokan, tyypin, tilan ja viitoitusjärjestelmän mukaan. Aineiston päivitysajo ajetaan joka päivä.

Organization: Väylävirasto
Ruoppausalue (vesiväyläaineisto)

Aineisto ei sovellu navigointikäyttöön. Ruoppausalue on alue, jolta on poistettu pohjamateriaalia väyläalueen suunnitellun syvyyden saavuttamiseksi.

Sisältää Väyläviraston vesiväylärekisteriin merkityt ruoppausalueet. Aineiston päivitysajo ajetaan joka päivä.

Organization: Väylävirasto
Päivätunnus (vesiväyläaineisto)

Aineisto ei sovellu navigointikäyttöön. Päivätunnus on päivällä näkyväksi tarkoitettu turvalaitteen rakenne (esim. linjamerkin taulurakenne, levykummeli).

Sisältää Väyläviraston vesiväylärekisteriin merkityt päivämerkit. Aineiston päivitysajo ajetaan joka päivä.

Organization: Väylävirasto
Vesiväylien rajoitusalueet (vesiväyläaineisto)

Aineisto ei sovellu navigointikäyttöön. Aineisto sisältää vesiliikennettä koskevat rajoitusalueet.

Aluetta koskevien rajoitusten tyypit on kuvattu RAJOITUSTYYPIT-kentässä.
01= Nopeusrajoitus
02= Aallokon aiheuttamisen kielto
03= Purjelautailukielto
04= Vesiskootterilla ajo kielletty
05= Aluksen kulku moottorivoimaa käyttäen kielletty
06= Ankkurin käyttökielto
07= Pysäköimiskielto
08= Kiinnittymiskielto
09= Ohittamiskielto
10= Kohtaamiskielto
11= Nopeussuositus
 
Sisältää Väyläviraston vesiväylärekisteriin merkityt kielto- ja rajoitusalueet. Aineiston päivitysajo ajetaan joka päivä.

Organization: Väylävirasto
Valosektorit (vesiväyläaineisto)

Aineisto ei sovellu navigointikäyttöön. Valosektorit näyttävät alukselle oikean kulkusuunnan ja ohjaavat turvalliselle vesialueelle.

Sisältää Väyläviraston vesiväylärekisteriin merkityt valosektorit. Aineiston päivitysajo ajetaan joka päivä.

Organization: Väylävirasto
Väestöruutuaineisto 5 km x 5 km

Sisältää väestömäärän 5 km x 5 km -ruuduittain. Väestön lukumäärä ilmoitetaan viitevuoden viimeisenä päivänä (31.12.) ikäryhmittäin. Aineisto sisältää vain asutut ruudut.

Aineiston tilastomuuttujia ovat: väestömäärä yhteensä (vaesto), miesten (miehet) ja naisten (naiset) lukumäärä, alle 15-vuotiaat (ika_0_14), 15–64-vuotiaat (ika_15_64) ja 65 vuotta täyttäneet (ika_65_).

Alle 10 asukkaan ruuduista ilmoitetaan vain väestömäärä. Muut muuttujat saavat arvon -1.

Ruudun tunniste ilmoitetaan koordinaateista johdetulla kansallisella identifiointitunnuksella (id_nro (num)) sekä INSPIRE:n standardilla identifiointitunnuksella (grd_id (char)). Aineisto sisältää myös ruudun vasemman alanurkan koordinaatit (xkoord, ykoord (num)). 

Aineisto kuvaa väestömäärää ruuduittain hallinnollisista aluejaoista (esim. kuntarajoista) riippumatta. Aineisto soveltuu väestöjakauman tarkasteluun ja erilaisten alueellisten analyysien tekemiseen.

Tietoja käytettäessä on noudatettava yleisiä käyttöehtoja:
https://stat.fi/fi/tietoa-meista/tutustu-tilastokeskukseen/lainsaadanto/kayttoehdot.

Aineistosta tarjotaan kansallisen version lisäksi INSPIRE-tietotuote.

Organization: Tilastokeskus
Taululinja (vesiväyläaineisto)

Aineisto ei sovellu navigointikäyttöön. Taululinja on 1-3 linjataulun muodostama optinen linja. Yleensä taululinja osoittaa väylän keskilinjaa.

Sisältää Väyläviraston vesiväylärekisteriin merkityt taululinjat. Aineiston päivitysajo ajetaan joka päivä.

Organization: Väylävirasto
Väestöruutuaineisto 1 km x 1 km

Sisältää väestömäärän 1 km x 1 km -ruuduittain. Väestön lukumäärä ilmoitetaan viitevuoden viimeisenä päivänä (31.12.) ikäryhmittäin. Aineisto sisältää vain asutut ruudut. 

Aineiston tilastomuuttujia ovat: väestömäärä yhteensä (vaesto), miesten (miehet) ja naisten (naiset) lukumäärä, alle 15-vuotiaat (ika_0_14), 15–64-vuotiaat (ika_15_64) ja 65 vuotta täyttäneet (ika_65_).

Alle 10 asukkaan ruuduista ilmoitetaan vain väestömäärä. Muut muuttujat saavat arvon -1.

Ruudun tunniste ilmoitetaan koordinaateista johdetulla kansallisella identifiointitunnuksella (id_nro (num)) sekä INSPIRE:n standardilla identifiointitunnuksella (grd_id (char)). Aineisto sisältää myös ruudun vasemman alanurkan koordinaatit (xkoord, ykoord (num)). 

Aineisto kuvaa väestömäärää ruuduittain hallinnollisista aluejaoista (esim. kuntarajoista) riippumatta. Aineisto soveltuu väestöjakauman tarkasteluun ja erilaisten alueellisten analyysien tekemiseen. Aineisto on käytettävissä sekä alueina että ruutujen keskipisteinä.

Tietoja käytettäessä on noudatettava yleisiä käyttöehtoja:
https://stat.fi/fi/tietoa-meista/tutustu-tilastokeskukseen/lainsaadanto/kayttoehdot.

Aineistosta tarjotaan kansallisen version lisäksi INSPIRE-tietotuote.

Organization: Tilastokeskus
Tutkamajakka (vesiväyläaineisto)

Aineisto ei sovellu navigointikäyttöön. Tutkamajakka on turvalaitteelle (yleensä kiinteälle) asennettava elektroninen lisälaite, joka otettuaan vastaan tutkan lähetyssignaaleja lähettää takaisin tutkan kuvapinnalla näkyvän MORSE-vastauskoodin. Käytetään myös nimitystä racon.

Aineisto sisältää Väyläviraston vesiväylärekisteriin merkityt tutkamajakat. Aineiston päivitysajo ajetaan joka päivä.

Organization: Väylävirasto
Vesiliikennemerkki (vesiväyläaineisto)

Aineisto ei sovellu navigointikäyttöön. Vesiliikennemerkki on yleisnimitys vesiliikenteessä käytettäville kieltomerkeille, määräystä tai rajoitusta osoittaville merkeille, tiedotusmerkeille, apumerkeille ja kaapeli- ja johtotauluille sekä suuntamerkeille. Vesiliikennemerkit luetaan kuuluviksi merenkulun turvalaitteisiin.

Sisältää Väyläviraston vesiväylärekisteriin merkityt vesiliikennemerkit. Aineiston päivitysajo ajetaan joka päivä.

Organization: Väylävirasto
Merenkulun turvalaitteet (vesiväyläaineisto)

Aineisto ei sovellu navigointikäyttöön. Merenkulun turvalaite on kulkuväylän merkitsemistä tai muuten vesiliikenteen ohjaamista ja turvaamista varten vesialueelle tai rannalle sijoitettu rakenne ja laite. Navigointiin ja väylän merkitsemiseen käytettävien merimerkkien lisäksi merenkulun turvalaitteiksi luetaan myös vesiliikennemerkit ja valo-opasteet.

Sisältää Väyläviraston vesiväylärekisteriin merkityt merenkulun turvalaitteet. Aineisto sisältää sekä kelluvat, että kiinteät turvalaitteet. Aineiston päivitysajo ajetaan joka päivä.

Organization: Väylävirasto
Väylä (vesiväyläaineisto)

Aineisto ei sovellu navigointikäyttöön. Väylä on päätepisteittensä välille maastoon ja kartalle merkitty yhtenäinen kulkureitti vesialueella. Väylän geometria muodostuu navigointilinjoista ja väyläalueista. Merenkulun turvalaitteet, vesiliikennemerkit, rajoitusalueet ja ruoppausalueet linkittyvät yleensä yhteen tai useampaan väylään.

Sisältää Väyläviraston vesiväylärekisteriin merkityt väylät. Aineiston päivitysajo ajetaan joka päivä.

Organization: Väylävirasto
Kuntapohjaiset tilastointialueet

Kuntapohjaisia tilastointialueita ovat kunnat, seutukunnat, maakunnat, suuralueet, elinvoimakeskukset, hyvinvointialueet ja vaalipiirit. Työssäkäyntialueiden ylläpito on lopetettu 31.12.2023. Aluehallintovirastot (AVI) sekä elinkeino-, liikenne- ja ympäristökeskukset (ELY) lakkautettiin 31.12.2025.

Kuntapohjaiset tilastointialueet vastaavat kyseisen tilastovuoden tilastoissa käytettyjä aluejakoja. Aineistosta julkaistaan sekä vuosiversiot että tuorein aluejakoaineisto ilman vuosimääritettä aineiston nimessä. Ilman vuosimääritettä käytettävä aineisto päivittyy automaattisesti.

Tietoja käytettäessä on noudatettava yleisiä käyttöehtoja:
https://stat.fi/fi/tietoa-meista/tutustu-tilastokeskukseen/lainsaadanto/kayttoehdot

Aineistosta tarjotaan kansallisen version lisäksi INSPIRE-tietotuote.

Organization: Tilastokeskus
Väestö tilastointialueittain

Sisältää väestön lukumäärätiedot tilastointialueittain. Väestön lukumäärä ilmoitetaan viitevuoden viimeisenä päivänä (31.12.). Tilastointialueita ovat kunnat, seutukunnat, maakunnat ja suuralueet. Aluehallintovirastot (AVI) ja elinkeino-, liikenne- ja ympäristökeskukset (ELY) lakkautettiin v. 2025.

Aineiston tilastomuuttujia ovat: alueen väestömäärä yhteensä (vaesto), alueen väestömäärän osuus koko maan väestöstä (vaesto_p), miesten lukumäärä (miehet) ja miesten osuus alueen väestöstä (miehet_p), naisten lukumäärä (naiset) ja naisten osuus alueen väestöstä (naiset_p), alle 15-vuotiaat (ika_0_14) ja alle 15-vuotiaiden osuus (ika_0_14p), 15–64-vuotiaat (ika_15_64) ja 15–64-vuotiaiden osuus (ika_15_64p), 65 vuotta täyttäneet (ika_65_) ja 65 vuotta täyttäneiden osuus (ika_65_p). Lisäksi aineisto sisältää alueluokitusvuoden (vuosi) ja tilastoaineiston ajankohdan (til_vuosi). 

Aineisto soveltuu väestömäärien tarkasteluun ja erilaisten alueellisten analyysien tekemiseen.

Tietoja käytettäessä on noudatettava yleisiä käyttöehtoja:
https://stat.fi/fi/tietoa-meista/tutustu-tilastokeskukseen/lainsaadanto/kayttoehdot.

Aineistosta tarjotaan kansallisen version lisäksi INSPIRE-tietotuote.

Organization: Tilastokeskus
Takuueläkkeen saajat ja keskimääräiset eläkkeet

Tämä tietoaineisto liittyy Kelan tilastotietokanta Kelaston dynaamiseen raporttiin Takuueläkkeen saajat ja keskimääräiset eläkkeet. Aineistossa on vuoden lopun tiedot vuodesta 2011 alkaen ja kuukausitiedot vuodesta 2018 alkaen. Tiedot päivittyvät kuukausittain 20. päivään mennessä.

Takuueläkkeen saajia ovat henkilöt, joille on maksettu tilastointikuukauden aikana nollaa suurempaa tilastointikuukauteen kohdistuvaa takuueläkettä. Keskimääräinen eläke on tilastointikuukautena maksettujen tilastointikuukautta koskevien takuueläkkeiden aritmeettinen keskiarvo.

Aineisto sisältää tietoja saajan sukupuolen, iän, asuinkunnan ja eläkkeen perusteen mukaan. Eläkkeen peruste -tieto kertoo, millä perusteella takuueläke on myönnetty. Jos henkilö on kansaneläkkeen saaja, takuueläkkeen perusteena aineistossa on aina kansaneläke, vaikka henkilöllä olisi muitakin eläkkeitä maksussa.




Organization: Kela (Kansaneläkelaitos)
Navigointilinja (vesiväyläaineisto)

Aineisto ei sovellu navigointikäyttöön. Navigointilinja osoittaa väylän ohjeellisen ajolinjan.

Sisältää Väyläviraston vesiväylärekisteriin merkityt navigointilinjat. Aineiston päivitysajo ajetaan joka päivä.

Organization: Väylävirasto
Turun kaupungin ostot

Aineisto sisältää Turun kaupungin palvelujen, aineiden, tarvikkeiden ja tavaroiden ostot sekä kuntien kirjanpidossa tiliryhmiin Vuokrakulut ja Muut toimintakulut kuuluvat ostot ajalta 1.1.2022–31.12.2025. 

Aineistoissa on mukana myös ulkoisella rahoituksella (mm. kansallinen ja kansainvälinen hankerahoitus) rahoitetut hankinnat.  Aineistosta on poistettu yksityishenkilöille maksetut laskut. 

Aineiston julkaisemisessa on noudatettu Kuntaliiton julkaisemaa Kuntien ja kuntayhtymien ostolaskudatan avaamisen ohjetta. Tiedot on poimittu kaupungin tietovarastosta ja aineistoa on täydennetty YTR:stä suomalaisten yritysten tiedoilla.  

Tiedot päivitetään vuosittain XLXS ja CSV-tiedostoina tilinpäätöksen hyväksymisen jälkeen. 


Päivityshistoria:
20.6.2023 -- lisätty vuoden 2022 tiedot.
12.6.2025 -- lisätty vuoden 2024 tiedot.
16.6.2025 -- lisätty vuoden 2025 tiedot.

Organization: Turku
Lämpösumma Turun alueella 2002-2016

Aineisto on rasterikarttataso, joka on tuotettu lineaarisella regressiomallilla. Karttataso on tuotettu Turun alueelta ja Turun lisäksi edustettuna on jonkin verran lähikuntien alueita. Lämpösumma-aineistossa (Turku_lamposumma…) selitettävänä muuttujana on ollut yli 25 asteen rajan ylittävien astetuntien määrä.  Selittävinä muuttujina ovat toimineet vesialueisiin, suhteelliseen korkeuteen ja kaupunkimaiseen maankäyttöön liittyvät muuttujat, joista osa on Avoindata.fi -alustalla omina aineistoinaan. Kunkin tilanteen mallintamisessa on käytetty ao. tilanteeseen sopivinta selittävän muuttujan vyöhykekokoa, joka on määritelty muuttujakohtaisesti korrelaatioanalyysin ja subjektiivisen, aihepiiriin liittyvän teoriataustaan pohjautuvan harkinnan perusteella. Lämpösumma-aineiston resoluutio on 250 m ja aineisto kattaa maa-alueet.

Organization: Turun yliopisto
Vantaan kaupungin ostot

Aineisto sisältää Vantaan kaupungin palvelujen, aineiden, tarvikkeiden ja tavaroiden ostot vuodesta 2012 lähtien. Aineistossa on mukana kaikkien Vantaan kaupungin toimialojen, liikelaitosten ja rahastojen ostolaskutiedot. Tiedot on poimittu kaupungin kirjanpitojärjestelmästä laskurivitasolla ja aineistoa on täydennetty mm. organisaatioiden ja tiliryhmien nimitiedoilla sekä toimittajien Y-tunnuksilla.

Aineisto sisältää seuraavat saraketiedot: yritys, tulosalue ja kustannuspaikka, kirjauspäivä, tositenumero, tiliryhmä, tilin nimi, tilinumero, toimittajan nimi, Y-tunnus, laskun loppusumma euroina, tilaus ja kumppaniyhtiö.

Tietoja on luokiteltu aineiston käytön helpottamiseksi. Organisaatio on luokiteltu yrityksien mukaan: Vantaan kaupunki, liikelaitos, rahasto sekä tulosalueiden mukaan. Tilit on luokiteltu tiliryhmän mukaan seuraavasti: palveluostot, henkilöstöpalvelut, muut kulut, käyttöomaisuushankinnat ja aineet, tarvikkeet ja tavarat. Toimittajat on luokiteltu kumppanisuhteen mukaan kaupunkikonserniin kuuluviin osakeyhtiöihin ja kuntayhtymiin sekä ulkoisiin toimittajiin. Luokittelujen avulla aineistosta voi myös tarkastella ostoja esimerkiksi toimittajittain ja tilitasolla. Tulosalue- ja kustannuspaikkatiedot eivät ole täydellisiä, koska tietojen täydentäminen vaatisi yksittäisten tositteiden läpikäyntiä. 

Vuodesta 2024 alkaen datassa ei ole mukana yksityisten elinkeinonharjoittajien tietoja, joiden on katsottu olevan yleisessä tietosuoja-asetuksessa tarkoitettuja henkilötietoja.

Aineisto päivitetään suunnilleen kerran kuukaudessa.

Tags: hankinnat, ostot, talous
Organization: Vantaan konsernijohdon ja elinvoiman toimiala
Helsingin kaupungin taloushallintopalvelun tulot ja menot

Helsingin kaupungin taloushallintopalvelu -liikelaitoksen (Talpa) vuosien 2009-2011 tulot ja menot tilinpäätöksen mukaan. 

Vuodesta 2012 eteenpäin tiedot on julkaistu osana [Helsingin kaupungin tulot ja menot](https://hri.fi/data/fi/dataset/helsingin-kaupungin-tulot-ja-menot) -aineistoa.

Tags: aluetalous, julkinen-talous, kunnallistalous, menot, tilinpäätökset
Organization: Helsingin kaupungin taloushallintopalvelu
Nopeusrajoitukset

Kohdeluokassa mallinnetaan koko verkon kattavasti nopeusrajoituksia. Kohdeluokka sisältää nopeusrajoitukset sekä talvi- ja pimeänajan nopeusrajoitukset. Tieto on pakollinen valtion maanteillä ja rampeilla. Kohdeluokka on ei versioituva kohdeluokka. Tietoja historioidaan huomioiden nopeusrajoitustyyppi. Kattaa kaikki valtion omistamat tieosuudet. Kohdeluokan tieto perustuu nopeusrajoituspäätöksiin sekä liikennemerkkeihin. Kohdeluokka kuvaa nopeusrajoitusta maastossa (liikennemerkkien mukaista nopeusrajoitusta).

Organization: Väylävirasto
Hallinnolliset aluejaot (vektori)

Hallinnolliset aluejaot (vektori) on Suomen kuntia, maakuntia, elinvoimakeskuksia ja valtakunnan rajaa kuvaava aineisto.

Hallinnolliset aluejaot (vektori) -tuotteissa on kuntanumerot, kuntien nimet suomeksi ja ruotsiksi, kuntien rajat sekä alueet. Lisäksi mukana on vastaavat tiedot maakunnista, elinvoimakeskuksista ja valtakunnasta sekä kunnan pinta-alan erittely maa- ja vesi-pinta-alaan.  Kunnan pinta-alaa ei ole XML/GML eikä GeoPackage-formaatissa.

Kuntajakoaineistoa tuotetaan mittakaavoihin 1:10 000, 1:100 000, 1:250 000, 1:1 000 000 ja 1:4 500 000. Mittakaavan 1:10 000 aineistossa olevat tiedot on tuotettu kiinteistörekisteristä. Muissa mittakaavoissa olevat kuntien rajat on yleistetty kuhunkin mittakaavaan sopiviksi.

Tuote on avointa aineistoa.

Organization: Maanmittauslaitos
Maastotietokanta

Maanmittauslaitoksen Maastotietokanta on koko Suomen kattava maastoa kuvaava aineisto. Sen tärkeimpiä kohderyhmiä ovat liikenneverkko, rakennukset ja rakenteet, hallintorajat, nimistö, maankäyttö, vedet ja korkeussuhteet.

Maastotietokannan ajantasaistuksessa käytetään hyväksi ilmakuvia, keilausaineistoja ja muiden tiedon-tuottajien tuottamia aineistoja. Ajantasaistuksessa tehdään tiivistä yhteistyötä kuntien kanssa. Kohteiden luokituksen tarkkuutta parannetaan myös maastotarkistuksin.

Maastotietokantaa käytetään muiden karttatuotteiden valmistukseen sekä erilaisissa optimoinneissa.

Tuote on avointa aineistoa.

AJANKOHTAISTA TIETOA:

Maastotiedot uudistuvat - testaa Kansallista maastotietokantaa: https://www.maanmittauslaitos.fi/palvelutiedotteet/maastotiedot-uudistuvat-testaa-kansallista-maastotietokantaa
ja
Maastotietojen kyselypalvelu (OGC API Features) BETA on julkaistu:
https://www.maanmittauslaitos.fi/palvelutiedotteet/maastotietojen-kyselypalvelu-ogc-api-features-beta-julkaistu

Organization: Maanmittauslaitos
Hallinnolliset aluejaot (rasteri)

Hallinnolliset aluejaot (rasteri) on Suomen kuntajakoa kuvaava aineisto.

Kuntajakoaineistoa tuotetaan mittakaavoihin 1:10 000, 1:100 000, 1:250 000, 1:1 000 000 ja 1:4 500 000. Mittakaavan 1:10 000 aineistossa olevat tiedot on tuotettu kiinteistörekisteristä. Muissa mittakaavoissa olevat kuntien rajat on yleistetty kuhunkin mittakaavaan sopiviksi.

Hallinnolliset aluejaot (rasteri) tuotteet sisältävät ainoastaan kuntien rajat.

Tuote on avointa aineistoa.

Organization: Maanmittauslaitos